Diari Oficial de la Generalitat Valenciana


Sumari del DOGV 9033, del 03-03-2021 (2021/1829)

ACORD de 17 de febrer de 2021, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de José Luis Nieto Morales.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1829


Data del document
:   17-02-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de febrer de 2021, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de José Luis Nieto Morales. [2021/1829]  
Núm. d'expedient: ABI 67/2021.  
Causant: José Luis Nieto Morales. DNI \*\*\*7827\*\*  
Lloc i data de la defunció: Foios (València), 30 d'agost de 2013.  
  
Últim domicili: Foios (València)  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Advocacia General de la Generalitat de procediment d'execució hipotecària 265/2016, del Jutjat de Primera Instància núm. 4 de Moncada, on es comunica la defunció el 30 d'agost de 2013, de José Luis Nieto Morales, amb DNI \*\*\*7827\*\*, sense atorgar testament.  
Comprovat l'empadronament del causant a l'Ajuntament de Foios, així com en el de Meliana, de les actuacions prèvies resulta que no consta l'existència de persones amb dret a heretar, per la qual cosa correspon iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, pertoca incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de José Luis Nieto Morales, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta Conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 17 de febrer de 2021. La directora general del Sector Públic y Patrimoni: Isabel Castelló García.